**Fata mea frumoasă**

*Aurora Cristea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Copil suav și dulce, trimis de Dumnezeu

Ești darul cel mai mare al sufletului meu

Ești oaza mea de pace, ești raza mea de dor

Ești cântec și speranță, iubito, te ador!

Și fiece secundă din viața-mi trecătoare

Tu o transformi pe loc in mare sărbătoare

Copil frumos și bun, al inimii fior

Ești binecuvântare și-ți spun că te ador!

Să fii mereu în viață un dar neprihănit

Să mergi curat și sincer pe drumul hărăzit

Iar eu voi spune lumii, voi spune tuturora

Pe fata mea frumoasă o cheamă Teodora.

Ești un cadou perfect, făcut de Dumnezeu

Pe cerul vieții mele, un splendid curcubeu

O perlă minunată, un limpede izvor,

Suflet nevinovat pe care îl ador.